**Париз-Ница** (француски: *Paris-Nice*; неслужбено нарекувано и „Трка на Сонцето") — професионална велосипедска етапна трка која се одржува секој март. Првпат била одржана во 1933 и била освоена од Алфонс Шеперс од Белгија. Најуспешен возач на Париз-Ница бил Шон Кели од Ирска, кој освоил седум последователни трки од 1982 до 1988.

И покрај нејзиното име, трката не започнува секогаш од Париз, односно почесто се одбираат градови во негова близина (или јужно од него). Обично, последната етапа завршува или на Англиската променада во Ница или на Кол д’Ез, планински премин близу градот.

Во текот на трката во 2003, Казахстанецот Андреј Кивилев умрел како последица на повреда на главата настаната при пад. Неговата смрт ги поттикна UCI да ги воведат шлемовите на сите натпреварувања, освен на последниот дел од трката каде има нагорнина. Подоцна, правилото било изменето и се барало целосно употреба на шлемовите во секое време.

Моментално, Париз-Ница е организирана од *Amaury Sport Organisation* (ASO). Исто така, ASO организира и други трки (како што се Тур де Франс и Париз-Рубе) и други спортски настани (вклучувајќи го Релито Дакар и Парискиот маратон).

Сопственоста на Париз-Ница се менувала неколкупати. Многу години била водена од францускиот велосипедски новинар Жан Лелиот, а по неговата смрт од неговото семејство. Била преземена од победникот на Тур де Франс Лорен Фињон пред да премине во сопственост на ASO. Од 2009 е дел од светскиот календар на UCI, во серијата Светска турнеја на UCI.

Историја
--------

Во 1933, Албер Лежан прв ја смислил велосипедската трка за промовирање на неговите два весника, *Le Petit Journal* и *Le Petit Nice* (првиот основан во Париз, а вториот во Ница), која би била етапна трка помеѓу овие два града. Била одржана во март, на крајот на зимата и веднаш по завршувањето на велодромската сезона (која тогаш главно се состоела од шестдневни трки); етапната шестдневна друмска трка била тогаш рекламирана како „шест дена на друмовите". Во ова време од годината повеќето високопланински премини биле непроодни, па затоа рутата ги избегнувала Алпите и главно ја следела долината на долна Рона и единствено се искачувала на позначајни врвови во предградијата на Ница. Трката била возена седум пат помеѓу 1933 и 1939. Весниците *Lyon Républicain* и *Marseille-Matin* исто така работеле во партнерство со тие на Лежан како спонзор на трката. Во 1939, *Ce Soir* и *Le Petit Nice* биле придружени од *L'Auto*; следната година, трката била откажана поради Втората светска војна и не се возела до завршувањето на војната.

*Ce Soir* повторно ја организирал првата повоена трка во 1946; иако неговите новинари (Жорж Пању и Франсис Тербен) биле задоволни од трката, весникот го откажал своето спонзортство.

Во 1951, трката била заживеана како „Париз-Азурен Брег" од списанието *Route et Piste* по налог на Жан Медечин, градоначалник на Ница, кој сакал да го рекламира Азурниот Брег. Името Париз-Ница било вратено во 1954. Во текот на овој период, неговиот статус пораснал од трка за подготовка и тренинг до настан со углед. Во 1957, Жан Лелиот, директор на трката од 1951, ја напуштил функцијата на одговорен уредник во *Route et Piste* и станал организатор на Париз-Ница преку компанијата Монде Сикс.

Во 1959, трката била водена како Париз-Ница-Рим, со три пласмани: еден од Париз до Ница, вториот од Ница до Рим и третиот во целост. Должината на трката (1.955 км) била критикувана и поради тоа не била повторно спроведена. Изданието од 1966 била местото на соперништво помеѓу Рајмон Пулидор и Жак Анкетил, кое ја поделило Франција. Во 1969, завршницата на трката за првпат била преместена на Кол д’Ез. Жан Лелиот умрел во 1982 и неговата ќерка Жозета го наследила него на чело на Монде Сикс.

Шон Кели од Ирска ја освоил трката во 1988 по седми последователен пат; до 2013 го држи рекордот по број на победи. Во 2000, поранешниот велосипедист Лорен Фињон ја преземал организацијата на трката од семејството Лелиот. ВО 2002 ја продал Париз-Ница на ASO (компанија која го организира и Тур де Франс).

Во 2003, трката била обележана со смртта на казахстанскиот возач Андреј Кивилев по пад на втората етапа (до Сен Етјен). Кивилев не носел кацига и умрел истата ноќ. Следниот ден, групата се согласила да ја неутрализира третата етапа, која ја возеле со бавно темпо. Тркањето продолжило на четвртата етапа, кога победил сонародникот на Кивилев Александар Винокуров (кој ја поминал целта држејќи ја неговата слика).

Алберто Контадор на Париз-Ница 2007
Пред неговиот почеток, изданието на трката во 2008 било обележано со проблем помеѓу организаторот на трката ASO и UCI. На 7 март, два дена пред почетокот, Пат Меквед (претседател на UCI) објавил дека екипите кои ќе учествуваат на трката ќе бидат суспендирани од UCI. Истиот ден, здружението на екипи (AIGCP) изгласало со мнозинство (15 гласа „за" и 8 „воздржани") да учествуваат на трката. Во меѓувреме, Арбитражниот суд за спорт (на кој се жалеле екипите) се прогласил за ненадлежен да суди во легалноста на казните кои може да бидат преземени против возачите или екипите.

Бои на маичките
---------------

Од 2008, предводникот на генералниот пласман носи жолта маичка. При создавањето на трката во 1933, водечката маичка била сина и златна (бои кои го претставувале средоземното сонце, кои останале до 1939). Во 1946, водечката маичка била зелена. Во 1951, организацијата започнала жолта маичка со портокалови точки; била променета како бела од 1955 до 2001. Во 2002, откако трката била преземена од *Amaury Sport Organization*, водечката маичка била жолта и бела до 2007.

Водечката маичка во бодовниот пласман била зелена од 1954 до 1984, додека од 1985 до 1996 немало бодовен пласман. До 1999 го имала истиот спонзор како жолтата маичка (Beghin-Say). Маичката била розова и виолетова во 2000 и 2001 и зелена и бела од 2002 до 2006.

Маичката за планинскиот пласман била бела со црвени точки (како таа на Тур де Франс) од преземањето на ASO во 2002. Пласманот бил воведен во 1952, а бојата на маичките била променувана неколкупати. Во текот на 1970-тите била жолта и црвена; подоцна била бела и виолетова. Во 1984 маичката станала жолта и сина (боите на спонзорот Кредит Лионе); следната година била сина. Агригел станал нејзин спонзор во 1990 и ги сменила боите во жолта и сина.

Маичката за најдобар млад возач била бела од 2007; била сина и бела од 2002 до 2006.

Места
-----

### Почетоци

До 1962, трката започнувала од Париз. Од 1963, трката започнала од најмалку 22 различни места. Најмногу започнувала од регионот Ил де Франс, вклучувајќи девет пати од Иси ле Мулино (1980, 1983, 1984 и 2002–2007) и шест пати од Фонтени су Боа (1975 и 1991–1995). Во 1982, трката започнала од Луинњ, во белгиската покраина Хено. Трката се вратила во Париз во 1986, 1987, 1989, 1990 и 2000. Четири други градови надвор од областа на Париз биле домаќини на почетокот на трката: Вилфранш сур Сон во 1988, Шатору во 1996, Невер во 2001 и Амили во 2008.

### Завршници

Завршницата на последната етапа од Париз-Ница била во Ница од 1933 до 1968 (на Кејот до 1939 и на Англиското шеталиште од 1946 до 1968. Помеѓу 1968 и 1995, трката завршувала со хронометар до Кол д’Ез, освен во 1977 кога лизгањето на земјиштето го блокирало патот. На првите пет завршници до искачувањето се бореле борби помеѓу Еди Меркс и Рајмон Пулидор, Меркс ги победил првите три, додека Пулидор следните две. Пулидор поставил рекордно време од 20:04 на искачувањето во 1972. Јоп Зутемелк од Холандија го освојувал искачувањето од 1973 до 1975, исто така освојувајќи ја и целата трка во 1974 и 1975. Го повторил подвигот во 1979, една година откако успеал во тоа неговиот сонародник Гери Кнетеман. Етапата била освојувана од ирски победник девет пати во текот на 1980-тите: од 1982 до 1988 Шон Кели победил на Париз-Ница седум пати, а на Кол д’Ез пет пати, уривајќи го рекордот на Пулидор во 1986. Стивен Роуш (победник во 1981) повторно ја освоил етапата во 1985, 1987 и 1989. Четири други победници на Кол д’Ез исто така ја освоиле и трката: Тони Ромингер во 1991 и 1994, Жан-Франсоа Бернар во 1992 и Алекс Циле во 1993. Во 1995, Владислав Бобрик го поразил Лорен Жалабер.

Во 1996, завршницата била преместена на Англиското шеталиште поради малиот број на гледачи на Кол д’Ез и да се искористи можноста за добивање средства од градот Ница. Во 1996 и 1997 последната етапа била хронометар низ улиците на Ница, освоен од Крис Бордман и Вјачеслав Екимов, соодветно. Од 1998 до 2011, последната етапа била друмска етапа почнувајќи и завршувајќи во Ница. Од 1998 до 2002 етапата завршила со спринтерска завршница, кога Белгиецот Том Стелс победил двапати. Во 2003, победникот од бегството Давид Бернабеу бил дисквалификуван поради допинг-тест. Од 2005 до 2011 последната етапа била ридеста, искачувајќи се на Кол де ла Порт, Ла Турбје и Кол д’Ез. Во 2007, Алберто Контадор го освоил првото место од Давиде Ребелин со напад на Кол д’Ез. Во 2012 трката се вратила со хронометар на Кол д’Ез, освоен од Бредли Вигинс, како и победа на целата трка.

### Етапи

Ница била домаќин на најмногу етапни завршници (67 во 68 изданија); само трката во 1991 не завршила во Ница. Сен Етјен бил етапен град 58 пати, без прекин во периодот од 1935 до 1939 и од 1953 до 1995. Кол д’Ез имал 29 завршници, следен од Невер (20 завршници, особено во текот на 1930-тите, 1950-тите и 1990-тите), Манделе (17 од 1979 до 1995, вклучувајќи три на Кол ду Гран Дук), Вергез (15), Кан (14), Марсеј (13), Монсо ле Мин (12 од 1960 до 1966) и Маноск (10).

Додека планините биле традиционално избегнувани во планирањето на Париз-Ница, тие имаат растечко значење во трката. Покрај Кол д’Ез (кој бил домаќин на завршниците од 1969 до 1995), бројот на планински завршници пораснал во текот на 1980-тите. Мон Фарон (воведен во 1968) бил етапна завршница во 1974, 1975, 1986–1992, 2002, 2003 и 2005, додека Мон Венту во 1984, 1986 и 1987 и Кол ду Гран Дук во Манделе од 1991 до 1993. Трката во 1986 имала три планински завршници. Мон Серен во 2008 и Лур во 2009 биле две нови планински завршници; Лур никогаш претходно не бил искачуван на некоја друга голема трка.

Победници
---------

| Година | Земја | Возач | Екипа |
| --- | --- | --- | --- |
| 1933 | БЕЛ ﻿ Белгија | Шеперс, АлфонсАлфонс Шеперс | Ла Франсез |
| 1934 | БЕЛ ﻿ Белгија | Ребри, ГастонГастон Ребри | Алсион |
| 1935 | ФРА ﻿ Франција | Вито, РенеРене Вито |  |
| 1936 | ФРА ﻿ Франција | Аршамбо, МорисМорис Аршамбо | Мерсие-Хатчинсон |
| 1937 | ФРА ﻿ Франција | Лапебје, РожеРоже Лапебје | Мерсие-Хатчинсон |
| 1938 | БЕЛ ﻿ Белгија | Лови, ЖилЖил Лови | Пелисие-Мерсие-Хатчинсон |
| 1939 | ФРА ﻿ Франција | Аршамбо, МорисМорис Аршамбо | Мерсие-Хатчинсон |
| 1946 | ИТА ﻿ Италија | Камелини, ФермоФермо Камелини | Олмо |
| 1951 | БЕЛ ﻿ Белгија | Декок, РожеРоже Декок | Бертин |
| 1952 | ФРА ﻿ Франција | Бобе, ЛујонЛујон Бобе | Стела-Хурет |
| 1953 | ФРА ﻿ Франција | Минш, Жан-ПјерЖан-Пјер Минш | Арлижи-Хатчинсон |
| 1954 | БЕЛ ﻿ Белгија | Импанис, РајмондРајмонд Импанис | Мерсие-БП-Хатчинсон |
| 1955 | ФРА ﻿ Франција | Бобе, ЖанЖан Бобе | Л.Бобе-БП-Хатчинсон |
| 1956 | БЕЛ ﻿ Белгија | Брујн, Фред деФред де Брујн | Мерсие-БП-Хатчинсон |
| 1957 | ФРА ﻿ Франција | Анкетил, ЖакЖак Анкетил | Хелјет |
| 1958 | БЕЛ ﻿ Белгија | Брујн, Фред деФред де Брујн | Карпано |
| 1959 | ФРА ﻿ Франција | Грачик, ЖанЖан Грачик | Хелјет |
| 1960 | БЕЛ ﻿ Белгија | Импанис, РајмондРајмонд Импанис | Фаема |
| 1961 | ФРА ﻿ Франција | Анкетил, ЖакЖак Анкетил | Хелјет-Финсек |
| 1962 | БЕЛ ﻿ Белгија | Планкерт, ЈозефЈозеф Планкерт | Фландрија-Фаема |
| 1963 | FRA ﻿ Франција | Анкетил, ЖакЖак Анкетил | Ст.Рафаел-Житан |
| 1964 | ХОЛ ﻿ Холандија | Јансен, ЈанЈан Јансен | Пелфорт-Соваж |
| 1965 | ФРА ﻿ Франција | Анкетил, ЖакЖак Анкетил | Форд-Житан |
| 1966 | ФРА ﻿ Франција | Анкетил, ЖакЖак Анкетил | Форд-Хатчинсон |
| 1967 | ВБР ﻿ Обединето Кралство | Симпсон, ТомТом Симпсон | Пежо-БП-Мишелин |
| 1968 | ГЕР ﻿ Германија | Волсхол, РолфРолф Волсхол | Бик |
| 1969 | БЕЛ ﻿ Белгија | Меркс, ЕдиЕди Меркс | Фаема |
| 1970 | БЕЛ ﻿ Белгија | Меркс, ЕдиЕди Меркс | Фаемини |
| 1971 | БЕЛ ﻿ Белгија | Меркс, ЕдиЕди Меркс | Молтени |
| 1972 | ФРА ﻿ Франција | Пулидор, РајмондРајмонд Пулидор | Жан-Мерсие-Хатчинсон |
| 1973 | ФРА ﻿ Франција | Пулидор, РајмондРајмонд Пулидор | Жан-Мерсие-Хатчинсон |
| 1974 | ХОЛ ﻿ Холандија | Зутемелк, ЈопЈоп Зутемелк | Жан-Мерсие-Хатчинсон |
| 1975 | ХОЛ ﻿ Холандија | Зутемелк, ЈопЈоп Зутемелк | Жан-Мерсие-Хатчинсон |
| 1976 | ФРА ﻿ Франција | Лорен, МишелМишел Лорен | Мико-Де Грибалди |
| 1977 | БЕЛ ﻿ Белгија | Мертенс, ФредиФреди Мертенс | Фландрија-Велда |
| 1978 | ХОЛ ﻿ Холандија | Кнетеман, ГериГери Кнетеман | ТИ-Рели |
| 1979 | ХОЛ ﻿ Холандија | Зутемелк, ЈопЈоп Зутемелк | Мико-Мерсие |
| 1980 | ФРА ﻿ Франција | Дукло-Ласал, ЖилберЖилбер Дукло-Ласал | Пежо-Есо-Мишелин |
| 1981 | ИРС ﻿ Ирска | Роуш, СтивенСтивен Роуш | Пежо-Есо-Мишелин |
| 1982 | ИРС ﻿ Ирска | Кели, ШонШон Кели | Сем-Франс Лоар |
| 1983 | ИРС ﻿ Ирска | Кели, ШонШон Кели | Сем-Франс Лоар |
| 1984 | ИРС ﻿ Ирска | Кели, ШонШон Кели | Скил-Сем-Рејдел |
| 1985 | ИРС ﻿ Ирска | Кели, ШонШон Кели | Скил-Сем-Рејдел |
| 1986 | ИРС ﻿ Ирска | Кели, ШонШон Кели | Кас-Мавик |
| 1987 | ИРС ﻿ Ирска | Кели, ШонШон Кели | Кас |
| 1988 | ИРС ﻿ Ирска | Кели, ШонШон Кели | Кас-Мавик |
| 1989 | ШПА ﻿ Шпанија | Индураин, МигуелМигуел Индураин | Рејнолдс |
| 1990 | ШПА ﻿ Шпанија | Индураин, МигуелМигуел Индураин | Банесто |
| 1991 | ШВА ﻿ Швајцарија | Ромингер, ТониТони Ромингер | Тошиба |
| 1992 | ФРА ﻿ Франција | Бернар, Жан-ФрансоаЖан-Франсоа Бернар | Банесто |
| 1993 | ШВА ﻿ Швајцарија | Циле, АлексАлекс Циле | ONCE |
| 1994 | ШВА ﻿ Швајцарија | Ромингер, ТониТони Ромингер | Мапеи-КЛАС |
| 1995 | ФРА ﻿ Франција | Жалабер, ЛоренЛорен Жалабер | ONCE |
| 1996 | ФРА ﻿ Франција | Жалабер, ЛоренЛорен Жалабер | ONCE |
| 1997 | ФРА ﻿ Франција | Жалабер, ЛоренЛорен Жалабер | ONCE |
| 1998 | БЕЛ ﻿ Белгија | Ванденбрук, ФранкФранк Ванденбрук | Мапеи-Брикоби |
| 1999 | ХОЛ ﻿ Холандија | Богерд, МихаелМихаел Богерд | Рабобанк |
| 2000 | ГЕР ﻿ Германија | Кледен, АндреасАндреас Кледен | Тим Телеком |
| 2001 | ИТА ﻿ Италија | Фриго, ДариоДарио Фриго | Фаса Бортоло |
| 2002 | КАЗ ﻿ Казахстан | Винокуров, АлександарАлександар Винокуров | Тим Телеком |
| 2003 | КАЗ ﻿ Казахстан | Винокуров, АлександарАлександар Винокуров | Тим Телеком |
| 2004 | ГЕР ﻿ Германија | Јакше, ЈергЈерг Јакше | Тим ЦСЦ |
| 2005 | САД ﻿ САД | Џулик, БобиБоби Џулик | Тим ЦСЦ |
| 2006 | САД ﻿ САД | Лендис, ФлојдФлојд Лендис | Фонак |
| 2007 | ШПА ﻿ Шпанија | Контадор, АлбертоАлберто Контадор | Дискавери Канал |
| 2008 | ИТА ﻿ Италија | Ребелин, ДавидеДавиде Ребелин | Геролштајнер |
| 2009 | ШПА ﻿ Шпанија | Санчес, Луис ЛеонЛуис Леон Санчес | Кес д’Епарњ |
| 2010 | ШПА ﻿ Шпанија | Контадор, АлбертоАлберто Контадор | Астана |
| 2011 | ГЕР ﻿ Германија | Мартин, ТониТони Мартин | ХТЦ-Хајроад |
| 2012 | ВБР ﻿ Обединето Кралство | Вигинс, БредлиБредли Вигинс | Тим Скај |
| 2013 | АВС ﻿ Австралија | Порт, РичиРичи Порт | Тим Скај |
| 2014 | КОЛ ﻿ Колумбија | Бетанкур, КарлосКарлос Бетанкур | Аг2р-Ла Мондијал |
| 2015 | АВС ﻿ Австралија | Порт, РичиРичи Порт | Тим Скај |
| 2016 | ВБР ﻿ Обединето Кралство | Томас, ГерајнтГерајнт Томас | Тим Скај |
| 2017 | КОЛ ﻿ Колумбија | Енао, СерхиоСерхио Енао | Тим Скај |
| 2018 | ШПА ﻿ Шпанија | Солер, МаркМарк Солер | Мовистар Тим |
| 2019 | КОЛ ﻿ Колумбија | Бернал, ЕганЕган Бернал | Тим Скај |
| 2020 | ГЕР ﻿ Германија | Шахман, МаксимилијанМаксимилијан Шахман | Бора-Хансгрое |
| 2021 | ГЕР ﻿ Германија | Шахман, МаксимилијанМаксимилијан Шахман | Бора-Хансгрое |
| 2022 | СЛО ﻿ Словенија | Роглич, ПриможПримож Роглич | Џамбо-Висма |

### Повеќекратни победници

| Победи | Велосипедист | Изданија |
| --- | --- | --- |
| **7** | Ирска Шон Кели | 1982, 1983, 1984, 1985, 1986, 1987, 1988 |
| **5** | Франција Жак Анкетил | 1957, 1961, 1963, 1965, 1966 |
| **3** | Белгија Еди Меркс | 1969, 1970, 1971 |
| Холандија Јоп Зутемелк | 1974, 1975, 1979 |
| Франција Лорен Жалабер | 1995, 1996, 1997 |
| **2** | Франција Морис Аршамбо | 1936, 1939 |
| Белгија Рајмонд Импанис | 1954, 1960 |
| Белгија Фред де Брујн | 1956, 1958 |
| Франција Рајмонд Пулидор | 1972, 1973 |
| Шпанија Мигел Индураин | 1989, 1990 |
| Швајцарија Тони Ромингер | 1991, 1994 |
| Казахстан Александар Винокуров | 2002, 2003 |
| Шпанија *Алберто Контадор* | 2007, 2010 |
| Австралија *Ричи Порт* | 2013, 2015 |
| Германија *Максимилијан Шахман* | 2020, 2021 |

### Победи по земја

| Победи | Земја |
| --- | --- |
| 21 |  Франција |
| 14 |  Белгија |
| 8 |  Ирска |
| 6 |  Холандија Шпанија Германија |
| 3 |  Обединето Кралство  Италија Колумбија  Швајцарија |
| 2 | Австралија Австралија  Казахстан САД |
| 1 |  Словенија |

Надворешни врски
----------------

|  |  |
| --- | --- |
| Ризница | „Париз-Ница" на Ризницата ? |

* Матична страница  (француски)
* Достигнувања на Париз-Ница на *Cycling Archives*
* 

|  |  |  |  |
| --- | --- | --- | --- |
| 

| * п
* р
* у
Париз-Ница |
| --- |
|  |
| 
* 1933
* 1934
* 1935
* 1936
* 1937
* 1938
* 1939
* 1940
* 1941
* 1942
* 1943
* 1944
* 1945
* 1946
* 1947
* 1948
* 1949
* 1950
* 1951
* 1952
* 1953
* 1954
* 1955
* 1956
* 1957
* 1958
* 1959
* 1960
* 1961
* 1962
* 1963
* 1964
* 1965
* 1966
* 1967
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Светска турнеја на UCI |
| --- |
|  |
| Сезони | 
* 2009
* 2010
* Споена со UCI ProTour
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 |
|  |
| Трки | 

|  |  |
| --- | --- |
| Активни | 
* Тур Даун Андер
* Голема океанска друмска трка
* Трка Абу Даби
* Омлоп Хет Ниусблад
* Страде Бјанке
* Париз-Ница
* Тирено-Адријатико
* Милано-Санремо
* Волта а Каталуња
* Три дена Брухе-Де Пане
* E3 Саксо Банк Класик
* Гент-Вевелгем
* Дварс дор Вландерен
* Трка околу Фландрија
* Трка околу Баскија
* Париз-Рубе
* Амстел Голд Рејс
* Флеш Валон
* Лиеж-Бастоњ-Лиеж
* Тур де Романди
* Ешборн-Франкфурт
* Џиро д’Италија
* Критериум ди Дофине
* Тур де Свис
* Тур де Франс
* Класика де Сан Себастијан
* Трка околу Полска
* Класик Лондон-Сари
* БинкБенк Тур
* Вуелта а Еспања
* Јуроајс Класик
* Класик Бретања
* Гран при Квебек
* Гран при Монтреал
* Џиро ди Ломбардија
* Трка околу Гуангси

 |
|  |
| Поранешни | 
* Трка Абу Даби
* Трка околу Турција
* Трка околу Пекинг
* Трка околу Калифорнија
* Трка околу Катар

 |

 |

 |